**Studenac već treći put donacijom od 100.000 kuna podržao rad deset neprofitnih organizacija diljem Hrvatske**

*Provođenjem društveno odgovornog projekta 'Korak bliže zajednici' Studenac nastavlja podržavati neprofitne udruge koje aktivno pridonose pozitivnim promjenama u svojim lokalnim zajednicama*

**Omiš, 9. lipnja 2022.** – Studenac, jedan od vodećih maloprodajnih lanaca u Hrvatskoj, ujedno i lanac s najvećom mrežom prodavaonica, u sklopu svog društveno odgovornog projekta ['Korak bliže zajednici'](https://www.studenac.hr/korak-blize-zajednici) i u trećem je ciklusu donirao ukupno 100.000 kuna neprofitnim organizacijama diljem Hrvatske. Također, i ovoga je puta donacijski ciklus završen službenim proglašenjem dobitnika i dodjelom donacije.

„Sretni smo što smo i ovoga puta podržali neprofitne organizacije koje svojim hvalevrijednim projektima vidljivo pridonose pozitivnim promjenama u svojim lokalnim zajednicama. Zaprimili smo čak 65 prijava neprofitnih organizacija koje djeluju diljem Hrvatske, a povjerenstvo Studenca, vodeći se jasnim kriterijima, među njima je izabralo deset dobitnika. Do sada smo tako u sklopu našeg projekta 'Korak bliže zajednici' donirali ukupno 300.000 kuna i podržali rad 30 odabranih organizacija i udruga kojima smo zahvalni na svemu što čine u stvaranju boljeg društva. Od srca zahvaljujem svim prijavljenima te bih ovim putem pozvala sve neprofitne udruge da prate web stranicu Studenca kako bi na vrijeme bili informirani o otvaranju novog ciklusa natječaja koji nas očekuje već u srpnju”, poručila je **Nina Mimica, direktorica Sektora marketinga u Studencu.**

Nova donacija u sklopu projekta 'Korak bliže zajednici' ravnomjerno je raspodijeljena među odabranim neprofitnim organizacijama, a valja spomenuti i kako se Studenac pri osmišljavanju svog projekta vodio ciljevima Ujedinjenih naroda koji uključuju i promociju zdravog života te blagostanje za ljude svih generacija. Također, kategorija je to u kojoj se nalaze svi dobitnici proteklog ciklusa.

Središnjicu Studenca u Omišu ovom su prilikom posjetili predstavnici dvije organizacije, a popis svih dobitnika trećeg kruga natječaja dostupan je na [služenoj stranici](https://www.studenac.hr/korak-blize-zajednici) projekta.

„Izuzetno smo zahvalni i zadovoljni što je naš projekt izabran u sklopu projekta „Korak bliže zajednici“. Organiziranjem i provođenjem posjeta djeci u liječenju od malignih bolesti na Zavodu za hemato-onkologiju Klinike za dječje bolesti KBC-a Split želimo djeci i roditeljima olakšati bolničke dane. Naši mladi volonteri, koji su i sami imali iskustvo liječenja maligniteta u djetinjstvu, najbolji su svjedoci da je rak pobjediv. Prenoseći svoje iskustvo izlječenja i kvalitetnog života nakon bolesti, oni su nezamjenjiva podrška i pozitivan motivator za svako dijete u liječenju i njihove roditelje. Na kraju posjeta slijedi simbolično darivanje te ćemo donaciju Studenca iskoristiti za formiranje paketa za nadolazeće posjete“, **izjavila je Ivana**

**Klarić, voditeljica projekata** **Udruge roditelja djece oboljele i liječene od malignih bolesti „Sanus“ iz Splita.**

**Na donaciji je zahvalan i Ivan Bartulić iz** **Nogometnog kluba „Mosor“ iz Žrnovnice:** „Naš klub želi svakom djetetu omogućiti treniranje nogometa i bavljenje sportom u potpunosti besplatno te na taj način želimo potaknuti onu djecu i roditelje koji, možda zbog financijskih mogućnosti, nisu djecu uključivali u ikakve sportove. Ova će nam donacija biti od velike pomoći. Naš će je klub u narednom periodu iskoristiti za nabavu potrebnih rekvizita za trening i utakmice kao i za edukaciju kojom želimo ispuniti bitne ciljeve rada naše škole nogometa, a to su povećanje broja djece i mladih uključenih u rad kluba, stvaranje zdravih navika življenja kroz aktivno bavljenje amaterskim sportom, edukacija o *fair playu* u sportu te prevencija nasilja među djecom i mladima.“

„U ime Udruge gluhoslijepih osoba Grada Zagreba zahvaljujemo Studencu koji je kroz svoj projekt ‘’Korak bliže zajednici’’ iskazao dobru volju i srdačnost te prepoznao našu Udrugu kao relevantnu organizaciju koja svojim radom doprinosi aktivnom i potpunom uključivanju gluhoslijepih osoba u život zajednice. Jedan od ciljeva naše Udruge jest i briga o zdravlju i dobrobiti naših članova kroz različite radionice na temu zdravlja. Kako bi naša ideja zaživjela te kako bismo je uspješno provodili, obratili smo se Studencu za podršku, a zauzvrat dobili nesebičan i plemenit doprinos koji će nam uvelike pomoći u radu s korisnicima. Ovom nam je donacijom Studenac omogućio da svoje ideje provedemo u djelo i da naš projekt održimo i dovedemo do viših razina!“, **zaključila je Ida Ivanović, predstavnica** **Udruge gluhoslijepih osoba iz Zagreba.**

Provođenjem kvartalnih donacijskih natječaja u sklopu projekta „Korak bliže zajednici“, Studenac nastavlja pridonositi pozitivnim društvenim promjenama izravno podržavajući neprofitne organizacije koje pomažu svojim lokalnim zajednicama.

**Kontakt za medije:**

Ivona Radić, Pragma komunikacije za Studenac

+385 91 4772 462

[studenac@pragma.hr](mailto:studenac@pragma.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima Pemo, Kordun, Duravit i lanac Lonia te je sada prisutan u 16 županija i Zagrebu. Studenac trenutačno zapošljava više od 5500 djelatnika, ima više od 1000 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).